**Likumprojekta „Par nekustamo īpašumu atsavināšanu sabiedrības vajadzībām Latvijas Republikas un Krievijas Federācijas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Par nekustamo īpašumu atsavināšanu sabiedrības vajadzībām Latvijas Republikas un Krievijas Federācijas valsts robežas joslas ierīkošanai”paredzno zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.  Likums stājas spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Latvijas Republikas valsts robežas likuma 13.panta ceturto daļu valstij ir ekskluzīvas īpašuma tiesības uz zemi valsts robežas joslā. Privātpersonu īpašumā esošā zeme valsts robežas joslā ir atsavināma uz vienošanās pamata, bet, ja tādas nav, — atbilstoši [Sabiedrības vajadzībām nepieciešamā nekustamā īpašuma atsavināšanas likumam](http://likumi.lv/ta/id/220517-sabiedribas-vajadzibam-nepieciesama-nekustama-ipasuma-atsavinasanas-likums) (turpmāk – Atsavināšanas likums).  Atbilstoši Atsavināšanas likuma 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot Atsavināšanas likumā paredzētos nosacījumus.  Atbilstoši Atsavināšanas likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.  Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu.  Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežšķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri.  Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.  Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošos nekustamos īpašumus, kuri atrodas valsts robežas joslā:   1. nekustamā īpašuma "Vecais ceļš" Liepnas pagastā, Alūksnes novadā (nekustamā īpašuma kadastra Nr. 3668 009 0027, reģistrēts Vidzemes rajona tiesas zemesgrāmatu nodaļas Liepnas pagasta zemesgrāmatas nodalījumā Nr.171) daļu – zemes gabalu (kadastra apzīmējums 3668 005 0029) 0,1041 ha platībā (turpmāk – nekustamais īpašums “Vecais ceļš”); 2. nekustamā īpašuma „Pierobeža” Briģu pagastā Ludzas novadā (nekustamā īpašuma kadastra Nr. 6846 009 0058, reģistrēts Rēzeknes tiesas zemesgrāmatu nodaļas Briģu pagasta zemesgrāmatas nodalījumā Nr.100000097962) daļu – zemes gabalu (kadastra apzīmējums 6846 009 0103) 0,84 ha platībā (turpmāk – nekustamais īpašums „Pierobeža”); 3. nekustamā īpašuma „Maizesmājas” Pasienes pagastā, Zilupes novadā (nekustamā īpašuma kadastra Nr. 6884 002 0001, reģistrēts Rēzeknes tiesas zemesgrāmatu nodaļas Pasienes pagasta zemesgrāmatas nodalījumā Nr.9) daļu – zemes gabalu (kadastra apzīmējums 6884 002 0047) 0,0628 ha platībā (turpmāk – nekustamais īpašums „Maizesmājas”);   1. Nekustamajam īpašumam „Vecais ceļš” ir noteikti apgrūtinājumi (saskaņā ar Apgrūtinājumu plānu):  - valsts robežas josla 0,0733 ha;  - pierobežas josla 0,1041 ha;  - pierobeža 0,1041 ha.  2016.gada 22.decembrī Sabiedrības vajadzībām nepieciešamā nekustamā īpašuma atsavināšanas likuma 18.panta piektajā daļā noteiktajā kārtībā tika nosūtīts uzaicinājums Nr.17-8/14180 nekustamā īpašuma „Vecais ceļš” īpašniekam piedalīties atlīdzības noteikšanā. Nekustamā īpašuma „Vecais ceļš” īpašnieks 2017.gada 25.janvārī ir informējis, ka nepiekrīt viņam piederošā nekustamā īpašuma „Vecais ceļš” aprēķinātās atlīdzības apmēram un Komisijas sēdē par aprēķinātās atlīdzības izvērtēšanu nepiedalīsies, vienlaikus izsakot viedokli, ka nekustamais īpašums „Vecais ceļš” nav novērtēts atbilstoši tirgus vērtībai. Argumentus šīm apgalvojumam īpašnieks nav iesniedzis.  Komisija, izvērtējot Sertificētā vērtētāja novērtējumu ir konstatējusi, ka nekustamā īpašuma “Vecais ceļš” novērtējums atbilst dotajam Darba uzdevumam, atbilst normatīvo aktu prasībām, kas reglamentē sabiedrības vajadzībām nepieciešamā atsavināmā nekustamā īpašuma novērtējumu veikšanu un īpašnieka izteiktiem apgalvojumiem nav pamata.  2. Nekustamajam īpašumam „Pierobeža” ir noteikti apgrūtinājumi (saskaņā ar Apgrūtinājumu plānu):  - no 10 līdz 25 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,81 ha;  - pierobežas josla 0,84 ha;  - pierobeža 0,84 ha;  - valsts robežas josla 0,14 ha.  2017.gada 23.februārī nekustamā īpašuma „Pierobeža” īpašniekam tika nosūtīts uzaicinājums Nr.17-9/1816 piedalīties atlīdzības noteikšanā. Nekustamā īpašuma „Pierobeža” īpašnieks nav atbildējis uz uzaicinājumu.  2017.gada 3.aprīlī Zemesgrāmatā nostiprināta hipotēka saskaņā ar Civilprocesa likuma 602.pantu par labu Latvijas valstij. Prasītājs: Valsts ieņēmumu dienests.  2017.gada 5.aprīlī Zemesgrāmatā izdarīta atzīme – ķīlas tiesība prasības nodrošināšanai. Prasītājs: SIA Circle K Latvia.  2017.gada 18.aprīlī Zemesgrāmatā izdarīta atzīme – ķīlas tiesība prasības nodrošināšanai. Prasītājs: Veronika Kušnere.  2017.gada 14.aprīlī Zemesgrāmatā nostiprināta hipotēka saskaņā ar Civilprocesa likuma 602.pantu par labu Latvijas valstij. Prasītājs: Valsts ieņēmumu dienests.  2017.gada 16.maijā Zemesgrāmatā nostiprināta hipotēka saskaņā ar Civilprocesa likuma 602.pantu par labu Latvijas valstij. Prasītājs: Valsts ieņēmumu dienests.  3. Nekustamajam īpašumam „Maizesmājas” ir noteikti apgrūtinājumi (saskaņā ar Apgrūtinājumu plānu):  - pierobežas josla 0,0628 ha;  - pierobeža 0,0628 ha;  - ceļa servitūta teritorija 0,0006 ha.  2017.gada 16.martā nekustamā īpašuma „Maizesmājas” īpašniekam tika nosūtīts uzaicinājums Nr.17-9/2554 piedalīties atlīdzības noteikšanā. Nekustamā īpašuma „Maizesmājas” īpašnieks 2017.gada 29.martā ir informējis, ka nepiekrīt viņam piederošā nekustamā īpašuma „Maizesmājas” aprēķinātās atlīdzības apmēram un ka nepiedalīsies komisijas sēdē par aprēķinātās atlīdzības izvērtēšanu. Savam iebildumam nekustamā īpašuma “Maizesmājas” īpašnieks norādīja šādus argumentus:  1. kompensācija ir aprēķināta tikai par zemi, bet mežaudze nav aprēķinā iekļauta.  2. zeme tika mērīta bez manas klātbūtnes un kupicu atrašanās dabā nav ierādīta.  Komisija vērtējot nekustamā īpašuma “Maizesmājas” iebildumus, ņēma vērā šādus pretargumentus:  1. saskaņā ar sertificētā vērtētāja skaidrojumu nekustamā īpašuma “Maizesmājas” zemes vienības novērtējumam zemes vienības ar kadastra apzīmējumu 6884 002 0047 tirgus vērtībā ietverta tās robežās konstatētās mežaudzes vērtība.  2. Zemes robežu, situācijas un apgrūtinājumu plānus nekustamā īpašuma “Maizesmājas” īpašnieks ir parakstījis pašrocīgi, līdz ar to arī otrajam argumentam nav pamata.  Iekšlietu ministrija saskaņā ar Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. punktu  1. izskatīja ar Iekšlietu ministrijas 2013. gada 14. decembra rīkojumu Nr. 1-12/2922 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotās komisijas (turpmāk – Komisija) 2017. gada 30.janvāra lēmumu Nr. 3 un 2017.gada 9.jūnija lēmumu Nr.14 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma ar 2017.gada 17.jūlija lēmumu Nr.1-66/433 apstiprināt Komisijas noteikto atlīdzības apmēru par nekustamā īpašuma “Vecais ceļš” atsavināšanu, nosakot taisnīgu atlīdzību 543,05 *euro* apmērā.  2.izskatīja Komisijas 2017.gada 24.marta lēmumu Nr.7 un 2017.gada 9.jūnija lēmumu Nr.17 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma ar 2017.gada 17.jūlija lēmumu Nr.1-66/440 apstiprināt Komisijas noteikto atlīdzības apmēru par nekustamā īpašuma „Pierobeža” atsavināšanu, nosakot taisnīgu atlīdzību 1075,20 *euro* apmērā.  3.izskatīja Komisijas 2017.gada 25.aprīļa lēmumu Nr.8 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma ar 2017.gada 17.jūlija lēmumu Nr.1-66/430 apstiprināt Komisijas noteikto atlīdzības apmēru par nekustamā īpašuma „Maizesmājas” atsavināšanu, nosakot taisnīgu atlīdzību 90,49 euro apmērā.  Atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.  Pēc Ministru kabineta 2017.gada 15.novembra rīkojuma Nr.661 „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” pieņemšanas Nodrošinājuma valsts aģentūra (turpmāk – NVA) 2017.gada 22.novembrī saskaņā ar Atsavināšanas likuma 11.pantā noteikto nosūtīja nekustamā īpašuma „Vecais ceļš” īpašniekam paziņojumu Nr.17-9/12137 „Par līguma projektu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienots pirkuma līguma projekts.  Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.  2018.gada 2.janvārī NVA nosūtīja nekustamā īpašuma „Vecais ceļš” īpašniekam atkārtotu paziņojumu Nr.17-9/16 ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu.  Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.  Pēc Ministru kabineta 2017.gada 15.novembra rīkojuma Nr.662 „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” pieņemšanas NVA 2018.gada 3.janvārī saskaņā ar Atsavināšanas likuma 11.pantā noteikto nosūtīja nekustamā īpašuma „Pierobeža” īpašniekam un īpašnieka kreditoriem Valsts ieņēmumu dienestam, SIA Circle K Latvia un Veronikai Kušnerei paziņojumu Nr.17-9/52 „Par līguma projektu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienots pirkuma līguma projekts. Šīs paziņojums zināšanai tika nosūtīts arī kreditoriem ar informāciju par iespēju vienoties par atlīdzības sadali.  Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.  2018.gada 7.februārī NVA nosūtīja nekustamā īpašuma „Pierobeža” īpašniekam un īpašnieka kreditoriem Valsts ieņēmumu dienestam, SIA Circle K Latvia un Veronikai Kušnerei atkārtotu paziņojumu Nr.1.2.2.-09/1325 ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Šīs paziņojums zināšanai tika nosūtīts arī kreditoriem.  Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.  Pēc Ministru kabineta 2017.gada 15.novembra rīkojuma Nr.677 „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” pieņemšanas NVA 2017.gada 22.novembrī saskaņā ar Atsavināšanas likuma 11.pantā noteikto nosūtīja nekustamā īpašuma „Maizesmājas” īpašniekam paziņojumu Nr.17-9/12141 „Par līguma projektu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienots pirkuma līguma projekts.  2017.gada 13.decembrī īpašnieks informēja, ka nepiekrīt piedāvātajam apsekošanas aktam, jo neesot redzējis komisiju. Papildus īpašnieks informēja, ka ir uzsākti robežas ierīkošanas darbi un īpašnieka uzskatā viņam ir atņemta lielāka zemes daļa, uz viņam piederošās zemes izraka grāvi un novadīja ūdeni uz viņam piederošo zemi, kā rezultātā ir applūdināts mežs 1,0 ha platībā.  2018.gada 2.janvārī NVA nosūtīja nekustamā īpašuma „Maizesmājas” īpašniekam atkārtotu paziņojumu Nr.17-9/10 ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Vēstulē tika norādīts, ka komisija veiks nekustamā īpašuma “Maizesmājas” pēc līguma teksta saskaņošanas, ka arī informēja, ka īpašnieka 2017.gada 13.decembra iesniegumā minētā informācija tiks nosūtīta Valsts robežsardzei.  2018.gada 2.janvārī NVA nosūtīja Valsts robežsardzei nekustamā īpašuma “Maizesmājas” īpašnieka 2017.gada 13.decembra iesniegumā minēto informāciju ar lūgumu pārbaudīt šo informāciju un informēt par faktiski veiktajiem darbiem.  2018.gada 8.janvāra iesniegumā nekustamā īpašuma “Maizesmājas” īpašnieks atkārtoja 2017.gada 13.decembra iesniegumā minēto informāciju.  2018.gada 11.janvāra vēstulē Nr.23.1-4/133 Valsts robežsardze informēja, ka nekustamā īpašuma “Maizesmājas” atsavināmajā zemes vienībā ir veikti valsts robežas joslas infrastruktūras izbūves darbi atbilstoši būvniecības projektam, kas paredz celmu izraušanu un augsnes virskārtas izlīdzināšanu. Valsts robežas joslā izraktie novadgrāvji veidoti, lai novadītu ūdeni un iespēju robežās nosusinātu robežas joslu un tai pieguļošās zemes platības. Valsts robežsardzes ieskatā meža applūšana (tāpat kā daudzviet robežas joslas applūšana) notikusi laika apstākļu dēļ. Par atsavinātu lielāku zemes vienības platību Valsts robežsardzei komentāru nav, jo valsts robežas josla tiek iekārtota 12 m platumā no krots malas.  2018.gada 9.februārī NVA nosūtīja nekustamā īpašuma „Maizesmājas” īpašniekam vēstuli Nr.1.2.2.-09/1453, kurā informēja par Valsts robežsardzes atbildi. Papildus īpašnieks tika informēts par tiesībām griezties policijā ar mērķi noskaidrot vainīgās personas un iesniegt prasību tiesā ar lūgumu piedzīt no vainīgām personām īpašniekam radušos zaudējumus un par tiesībām apstrīdēt tiesā prasības kārtībā atlīdzības apmēru par atsavināmo nekustamo īpašumu.  Īpašnieks tika informēts, ka NVA uzsāka likumprojekta par nekustamā īpašuma “Maizesmājas” daļas, zemes vienības ar kadastra apzīmējumu 6884 002 0047, 0,0628 ha plātībā atsavināšanu sagatavošanu un šī likumprojekta virzība tiks pārtraukta, ja tiks noslēgts līgums par nekustamā īpašuma labprātīgu atsavināšanu.  Atbilde uz minēto paziņojumu netika saņemta.  Ņemot vērā, ka Atsavināšanas likumā noteiktajā termiņā nekustamo īpašumu „Vecais ceļš”, „Pierobeža” un „Maizesmājas” īpašnieki nav snieguši atbildi uz nosūtītajiem atsavināšanas paziņojumiem un līgumi par nekustamo īpašumu labprātīgu atsavināšanu nav noslēgti, ir izpildīti Atsavināšanas likuma 13.pantā noteiktie priekšnoteikumi likumprojekta par nekustamo īpašumu piespiedu atsavināšanu sabiedrības vajadzībām virzīšanai izskatīšanai Saeimā.  Labums, ko sabiedrība iegūs, nosakot nekustamo īpašumu „Vecais ceļš”, „Pierobeža” un „Maizesmājas” īpašniekiem pamattiesību ierobežojumu, ir lielāks par indivīdu interesēm nodarīto kaitējumu, jo minētie nekustamie īpašumi  nepieciešami īpašu sabiedrības interešu un publisku mērķu sasniegšanai – robežapsardzības infrastruktūras būvniecībai valsts robežas joslā gar Latvijas Republikas un Krievijas Federācijas valsts robežu, kas paaugstinās Latvijas Republikas un Eiropas Savienības ārējās robežas drošību.  Mainīt valsts robežas joslas izvietojumu tā, lai tā neskartu nekustamos īpašumus „Vecais ceļš”, „Pierobeža” un „Maizesmājas” nav iespējams.  Ņemot vērā iepriekš minēto, kā arī robežapsardzības infrastruktūras būvniecības valsts robežas joslā gar Latvijas Republikas un Krievijas Federācijas valsts robežu nozīmīgumu, nepieciešams iegūt nekustamos īpašumus „Vecais ceļš”, „Pierobeža” un „Maizesmājas”, kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.  Pēc likumprojekta spēkā stāšanās normatīvajos aktos noteiktajā kārtībā tiks nostiprinātas zemesgrāmatā valsts īpašuma tiesības Iekšlietu ministrijas personā uz nekustamajiem īpašumiem „Vecais ceļš”, „Pierobeža” un „Maizesmājas”, brīvi no visiem apgrūtinājumiem un nastām.  Saskaņā ar Atsavināšanas likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Iekšlietu ministrija samaksājusi īpašniekam atlīdzību saskaņā ar Atsavināšanas likuma 29.panta pirmajā daļā minēto līgumu vai Atsavināšanas likuma Pārejas noteikumu 5.2.apakšpunktā noteiktajā kārtībā vai noguldījusi atlīdzību bankas kontā Atsavināšanas likuma 33.pantā noteiktajā kārtībā.  Saskaņā ar Atsavināšanas likuma 27.panta pirmajā un otrajā daļā noteikto īpašniekam ir tiesības apstrīdēt Iekšlietu ministrijas noteikto atlīdzības apmēru. Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par nekustamā īpašuma atsavināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1997 | 0 | 0 | 0 | 0 | 0 |
| 2.1. valsts pamatbudžets | 0 | 1997 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1997 | 0 | 0 | 0 | 0 | 0 |
| 3.1. valsts pamatbudžets | 0 | -1997 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 1997 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu, ierakstīšanu zemesgrāmatā kopumā sastāda **1997 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:   1. izdevumi, lai segtu atlīdzību par nekustamo īpašumu atsavināšanu – **1709 *euro***, tajā skaitā:    1. par nekustamo īpašumu „Vecais ceļš” 543,05 *euro;*    2. par nekustamo īpašumu „Pierobeža” 1075,20 *euro*;    3. par nekustamo īpašumu „Maizesmājas” 90,49 *euro*; 2. izdevumi, kas saistīti ar nostiprinājuma lūguma parakstīšanu pie notāra: 3 īpašumi x 66 *euro* = **198 *euro***; 3. izdevumi, kas saistīti ar ierakstīšanu zemesgrāmatā: 3 īpašumi x 30 *euro* = **90 *euro***. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Saskaņā ar likumu „Par valsts budžetu 2018.gadam” līdzekļi šim mērķim nav paredzēti. 2017.gadā ilgtermiņa saistību pasākumam „Latvijas Republikas un Krievijas Federācijas valsts robežas demarkācija” tika plānoti līdzekļi 409 320 *euro* apmērā, taču izlietoti 309 831 *euro* apmērā, jo aizkavējās atsavināšanas procesa plānotā gaita (6 nekustamo īpašumu īpašnieki ir miruši; 33 nekustamo īpašumu īpašnieki nepiekrita nekustamā īpašuma atsavināšanai, uzsākta piespiedu atsavināšanas procedūra; vairāku īpašumu īpašnieki ir ārvalstnieki un personām, kuras pārstāv īpašnieku, nav pilnvarojuma nekustamo īpašumu sadalīt un atsavināt; zemesgrāmatā ir ierakstītas ķīlas un ir nepieciešams panākt bankas piekrišanu u.c.). Tādējādi 2017.gadā slēgto asignējumu atlikums ir 99 489 *euro* apmērā.  Ņemot vērā minēto, Iekšlietu ministrija ir iesniegusi Finanšu ministrijā priekšlikumus apropriācijas rezerves asignējumu saņemšanai 2018.gadā, lai pabeigtu atsavināšanas procesu, kas saistīts ar Latvijas Republikas un Krievijas Federācijas valsts robežas joslas ierīkošanu. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv

Būmeistere 67829885

anete.bumeistere@agentura.iem.gov.lv